Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 891

6. évfolyam Jellemzõk Idõkeret: 37 hét: 1/1,5/2 óra/hét (rugalmasan átalakítható) Otthoni: 1 óra/hét Cél A tanulók 5. osztályban tanult, technikával és életvitellel kapcsolatos ismereteinek felelevenítése és rendszerezése. A fogyasztás és a fejlõdés összefüggéseinek felismerése. A korszerû anyagok tudatos alkalmazása. A lakáskialakítás és -fejlesztés összefüggéseinek megismerése. Ismerjék az egészséges életvitel feltételeit, az egyéni sajátosságok szerepét. A gazdálkodói, vállalkozói szemlélet megértése. A gazdaságosság fontosságának elismerése. Tudják a közlekedés fõbb szabályait, és képesek legyenek alkalmazni azokat. Követelmény Ismerjék a környezetalakítás irányait és következményeit. Képesek legyenek a problémák felismerésére és a feladatok megtervezésére, kivitelezésére. Tudják terveiket szakszerûen, balesetmentesen kivitelezni, produktumukat reálisan értékelni. Ismerjék az anyag összetételének, szerkezetének, tulajdonságainak és felhasználási funkcióinak összefüggéseit. Tudjanak tájékozódni a szakmai dokumentumokban, szakirodalmakban. Ismerjék a gazdaságos és hatékony munkavégzés jellemzõit. Tanúsítsanak felelõs alkotói és befogadói magatartást. Függõség Az 5. osztály technika és életvitel tananyagban megfelelõ szintû tájékozódás. Tartalom

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes